open-index/open-wikipedia-markdown huggingface dataset:
சுப்பையா நல்லமுத்து

**சுப்பையா நல்லமுத்து** என்பவர்  மேற்குத் தொடர்ச்சி மலையில் வாழும் அரிய வகை உயிரினங்களைப் பற்றி ஒரு டாக்குமெண்டரி படம் எடுத்து தேசிய விருது பெற்றவர். காட்டு விலங்குகளைப் படம் பிடித்து ஆவணப்படங்களை உருவாக்கி வருகிறார். மங்கள்யான் திட்ட இயக்குநர் சுப்பையா அருணன் என்பவரின் உடன்பிறந்தவர்.

## ஒளிப்பதிவாளராக
ஒளிப்பதிவில் வல்லவரான சுப்பையா நல்லமுத்து வள்ளியூரைச் சேர்ந்தவர். 1986 இல் சென்னைத் திரைப்படக் கல்லூரியில் ஒளிப் பதிவுக் கலையைப் பயின்றார். இஸ்ரோ ராக்கட்  ஏவுதளமான  சிறீஅரிகோட்டாவில் ஒளிப் பதிவாளராகச் சேர்ந்தார். அங்கு ராக்கட்டுகளைப்  படம் பிடிக்கும் பணியைச் செய்தார். சில திரைப் படங்களிலும் ஒளிப் பதிவாளராகப் பணி  புரிந்தார்.

## தொலைகாட்சித் தொடர்கள்
வன விலங்குகள் பற்றிய டாக்குமென்டரித் தொடரை ’லிவிங் ஆன் தி எட்ஜ்’ என்னும் பெயரில்  தூர்தர்சன் தொலைக் காட்சிக்குத் தயாரித்துக் கொடுத்தார். இதற்கு இலண்டனில் வழங்கப்படும் கிரீன் ஆஸ்கர் விருது இவருக்குக் கிடைத்தது.  டிஸ்கவரி,  அனிமல் பிளானட், நேசனல் ஜியாகிரபிக் போன்ற  ஊடகங்களுக்காக  அவர்கள் தேவைக்கான  பணித் திட்டங்களைச்  செய்து கொடுத்தார்.

## ஆவணப்படங்கள்
கிரே பிலிம்ஸ் என்னும் நிறுவனத்தை சொந்த முயற்சியில் தோற்றுவித்து  டாக்குமெண்டரி  படங்களை  உருவாக்கினார்.
’டைகர் டைனாஸ்டி’ என்னும் ஆவணப்பட உருவாக்கத்திற்காக இவருக்கு ஒரு விருது கிடைத்தது. எட்டு ஆண்டுகளாக ஒரு புலிக் குடும்பத்தைப் படம் பிடிப்பதில் தொடர்ந்து முயன்று வருகிறார்.

## மேற்கோள்கள்
*http://timesofindia.indiatimes.com/entertainment/hindi/bollywood/news/Nalla-Muthu-We-can-do-a-much-better-job-than-international-filmmakers/articleshow/46967143.cms
*http://www.thehindu.com/todays-paper/tp-national/tp-tamilnadu/capturing-the-life-forces-of-western-ghats/article7037575.ece
*https://www.youtube.com/watch?v=xqszsMQIIMQ
*https://www.google.co.in/#q=life+force+india%27s+western+ghats

## வெளியிணைப்புகள்

பகுப்பு:வாழும் மக்கள்
பகுப்பு:தமிழ் ஆவணப்படக் கலைஞர்கள்
கோல் கும்பாஸ் விரைவுவண்டி

16535/16536 எண் கொண்ட **கோல் கும்பாஸ் விரைவுவண்டி**, இந்திய இரயில்வேயினால் இயக்கப்படுகிறது. இது சோலாப்பூர் முதல் மைசூர் வரை சென்று திரும்பும். மொத்தமாக 965 கி.மீ. தொலைவை 21 மணி 10 நிமிடங்களில் கடக்கிறது.

## வழித்தடம்
*சோலாப்பூர்
*ஹோட்கி
*பிஜாப்பூர்
*பாகேவாடி
*அல்மட்டி
*பாகல்கோட்
*குளேடகுட்டா
*பதாமி
*ஹோலே அலுர்
*கதக்
*அண்ணிகேரி
*ஹுப்பள்ளி சந்திப்பு
*ஆவேரி
*ராணேபென்னுர்
*ஹரிஹர்
*தாவண்கரே
*சிகஜஜுர்
*பிருர்
*அரசிகேரே
*தும்கூர்
*யஸ்வந்தபூர்
*பெங்களூர்
*கேனகிரி
*ராமநகர்
*சன்னபட்டணா
*மட்டுர்
*மண்டியா
*பாண்டவபுரா
*மைசூர் சந்திப்பு

## இணைப்புகள்
* வழித்தட விவரங்கள்

பகுப்பு:இந்திய விரைவுவண்டிகள்
அருண் காந்தி

**அருண் காந்தி** (Arun Gandhi) (பிறப்பு:1934-2023), மகாத்மா காந்தியின் ஐந்தாவதுபேரனும், மணிலால் காந்தி – சுசிலா இணையரின் இரண்டாம் மகனாகவும் பிறந்தவர். இந்திய – அமெரிக்க நட்புணர்வு சங்க ஆர்வலர்.

## கொள்கைகள்
அருண் காந்தி இந்துவாக இருந்தபோதும் உலகவாதியாக செயல்பட்டார். அருண்காந்தி கிறித்தவ மத குருமார்களுடன் நெருங்கிபழகினார். பௌத்தசமய, இந்துசமய, இசுலாமிய தத்துவங்களால்கவரப்பட்டவர்.

## அகிம்சை வழி
1987ஆம்ஆண்டில் மனைவி சுனந்தாவுடன் ஐக்கிய அமெரிக்காவில் குடியேறி, மிசிசிப்பி பல்கலைக்கழகத்தில் ஆய்வுப் பணி மேற்கொண்டார். மகாத்மா காந்தியின் அகிம்சை கொள்கையை அமெரிக்காவில் பரப்பியவர்.

## மேற்கோள்கள்

## வெளிஇணைப்புகள்
* Official Arun Gandhi Blog & Contact Site
* Arun Gandhi Philanthropic Tours
* Gandhi Worldwide Education Institute (Arun Gandhi President)
* M.K. Gandhi institute (Founded by Arun Gandhi)

பகுப்பு:காந்தியவாதிகள்
பகுப்பு:1934 பிறப்புகள்
பகுப்பு:குஜராத் மக்கள்
பகுப்பு:வாழும் மக்கள்
பகுப்பு:மகாத்மா காந்தி குடும்பம்
நீல அறை (பிக்காசோ)

**நீல அறை** என்பது, 1901ல் பாப்லோ பிக்காசோவினால் வரையப்பட்ட ஓவியம் ஆகும். இது அவரது நீலக் காலத்தைச் சேர்ந்தது. 

## ஓவியத்தின் தன்மைகள்
இவ்வோவியத்தில், பிக்காசோவின் நீலக்காலப் பாணி முழுமையான வளர்ச்சியைப் பெற்றிருப்பதைக் காணலாம். நீல அறை ஓவியத்தில் பயன்படுத்தியுள்ள குளிர்ச்சியான சாயைகளும், இயற்கை ஒளியின் வலுவான பயன்பாடும் இவ்வோவியத்தில் குளித்துக்கொண்டிருக்கும் இளம் பெண்ணைப் பார்வையாளர்கள் பார்க்கத் தூண்டுகின்றன. இந்த ஓவியம் திட்டுத்திட்டாகவும், ஓரளவு தெளிவற்றதாகவும் காணப்பட்டாலும், எடுபொருளும், காட்சியும் அடையாளம் காணக்கூடியவையாக உள்ளன. பெண்ணின் உருவமும் பின்னணியும் பிக்காசோவின் நீலக்கால ஓவியங்களில் காணப்படும் வழமையான அம்சங்கள் ஆகும்.

## மறைந்திருக்கும் ஓவியம்
எக்சுக் கதிர்த் தொழில்நுட்பத்தைப் பயன்படுத்தி இவ்வோவியத்தை ஆய்வு செய்த வரலாற்றாளர்களும், அறிவியலாளர்களும் சேர்ந்த குழுவொன்று இவ்வோவியத்தின் கீழ் இன்னொரு ஓவியம் இருப்பதைக் கண்டறிந்துள்ளனர். இவ்வாறு மறைந்துள்ள ஓவியத்தில் ஒரு வயதான மனிதன் தனது தலையைக் கையில் தாங்கியபடி இருக்கும் உருவம் உள்ளது. 

பிக்காசோ ஒரு ஓவியத்தின்மீது இன்னொரு ஓவியம் வரைந்ததற்கான காரணம் குறித்து ஆய்வாளர்கள் ஆராய்ந்துள்ளனர். நீலக் காலத்தில் பிக்காசோவின் வாழ்க்கையை ஆராய்ந்த இவர்கள், அக்காலத்தில், ஓவியம் வரைவதற்கான கன்வசு போன்றவற்றை வாங்குவதற்குப் பணம் இல்லாத நிலையில் பிக்காசோ இருந்தார் என்கின்றனர். தெருவில் செல்லும் சாதாரண மனிதர்களை இவர் வரைந்ததனால் அவற்றை வாங்குவதற்கு எவரும் முன்வரவில்லை. இதனால், ஏற்கெனவே வரைந்த ஓவியங்களின்மீதே புதிய ஓவியங்களை அவர் வரைந்ததாகக் கருதப்படுகிறது.

## மேற்கோள்கள்

பகுப்பு:ஓவியங்கள்
பகுப்பு:பாப்லோ பிக்காசோ
கோரி கிரீக் கடல் எல்லைக் கோடு

[thumb|right|250px|[கட்ச் வளைகுடா கடல் பகுதியில் கோரி கிரீக் கடல் எல்லைக் கோடு. (பச்சை நிறக்கோடு வரை தனது எல்லை பாகிஸ்தான் கூறி பிரச்சனையாக்கும் பகுதி)]]
[thumb|கோரி கிரீக் எல்லைக் கோடு அமைந்த [குஜராத் மாநிலத்தின் கட்ச் பாலைவனம், 1909]]

**கோரி கிரீக் கடல் எல்லைக் கோடு** (Kori Creek), குசராத்து மாநிலத்தின்  கட்ச் வளைகுடாவில் அமைந்த இந்தியா – பாகிஸ்தான் நாட்டை பிரிக்கும் பன்னாட்டுக் கடல் எல்லைக் கோடாகும்.  இந்திய விடுதலைக்கு முன்னர், சிந்து பகுதி மற்றும் கட்ச் பகுதியினை ஆண்ட சுதேசி சமஸ்தான அரசர்களின் கோரிக்கையின்படி, சர் கிரீக் என்ற ஆங்கிலேயர் இவ்வெல்லைக் கோட்டை வகுத்தார். ஆனால் பாகிஸ்தான் இந்த கடல் எல்லைக் கோட்டை ஏற்றுக் கொள்ளாது இந்தியாவுடன் தொடர்ந்து சர்ச்சை புரிந்து வருகிறது.

## மேற்கோள்கள்


## வெளி இணைப்புகள்

பகுப்பு:குசராத்து
பகுப்பு:இந்தியா
பகுப்பு:பாக்கித்தான்
பகுப்பு:எல்லைக்கோடுகள்
பகுப்பு:கடல் எல்லைகள்
பகுப்பு:கட்சு மாவட்டம்
ரோமஹர்சணர்

**ரோமஹர்சணர்** (**Romaharsana**) என்பது காரணப் பெயர். இவரின் உடல் முழுதும் ரோமங்கள் இருக்கும். அந்த ரோமங்கள் இவர் நடக்கும்பொழுது சிலிர்த்து குத்திட்டு நிற்கும். இதனால் *ரோமம் ஹர்ஷணம்*  ஆகி நிற்பதால் ரோம ஹர்ஷணர் என அழைக்கப்பட்டார். ரோமஹர்சனர், வேத வியாசரின் சீடர் ஆவார்.

இவரின் மகன் உக்கிரசிரவஸ் ஆவார்.  ரோமஹர்ஷணர், பிராமணத் தாய்க்கும் சத்திரியத் தந்தைக்கும் வருணக் கலப்பில் பிறந்தவர் என்பதால் சூதர் என்று அழைக்கப்பட்டவர். இவரே புராணங்களைச் சொல்லும் பௌராணிகராக இருந்தார். வேதம் கற்று பிராமணத்துவம் அடைந்திருந்தாலும் சூதர் என்ற பெயரே இருந்தது.

நைமிசாரண்யத்தில் பல மகரிஷிகள் கூடியிருந்த அவைக்கு வந்த பலராமரை அனைவரும் தங்கள் இருக்கையிலிருந்து எழுந்து மரியாதை செய்த நேரத்தில், ரோமஹர்சனர் மட்டும் இருக்கையில் அமர்ந்த கொண்டே பலராமருக்கு மரியாதை தராத காரணத்தினால், பலராமரால் கொல்லப்பட்டார்.

## இதனையும் காண்க
* உக்கிரசிரவஸ்
* சூதர்

## மேற்கோள்கள்


பகுப்பு:மகாபாரதக் கதை மாந்தர்கள்
பொன்பரப்பி குடிக்காடு கிராமம்

**பொன்பரப்பி குடிக்காடு கிராமம்** தமிழ்நாட்டின் அரியலூர் மாவட்டத்திலுள்ள செந்துறை ஊராட்சி ஒன்றியத்துக்குட்பட்ட ஊராட்சியும் செந்துறை வட்டத்துக்குட்பட்ட வருவாய் கிராமமும் ஆகும்.

## பெயர்க்காரணம்

சோழர்கள் காலத்திற்கு பிறகு 18ம் நூற்றாண்டுகளில் இந்த ஊரில் 'பொன்பரப்பியனான வனகோபரன்'என்னும் சோழர்கள் பரம்பரையிலிருந்து வந்து ஆட்சி செய்து வந்த சிற்றரசன் நினைவாக 'பொன்பரப்பி' என்றும், 'சோழ மன்னர்களால் குடியமர்த்தப்பட்ட சோழப்பரம்பரையினர்கள் வாழும் பகுதி' என்ற பொருளில் குடிக்காடு என்றும் இவ்வூரின் பெயர் அமைந்துள்ளது.

## பள்ளிகள்
பொன்பரப்பி குடிக்காடு கிராத்தில் ஒரு மேல்நிலை பள்ளியும், இரண்டு தொடக்கநிலைப் பள்ளிகளும் அமைந்துள்ளன.

## கோவில்கள்
இக்கிராமத்தில் 10க்கும் மேற்பட்ட கோவில்கள் உள்ளன. அவற்றில் மிகப்பழமையானது பொன்பரப்பி சொர்ண்புரீஸ்வரர் சிவாலயமாகும்.
பொன்பரப்பி சொர்ண்புரீஸ்வரர் சிவாலயம் காலத்தால் மிகவும் தொன்மை வாய்ந்தது. இது இராஜேந்திர சோழன் காலத்தில் கட்டபட்டக் கோவில்.

பொன்பரப்பி -குடிக்காடு  கிராமத்திலிருந்து சேடகுடிக்காடு என்ற கிராமத்திற்கு செல்லும் வழியில்  குட்டையபட்டி என்னுமிடத்தில் *காத்தியாயி அல்லது காத்தாயி அம்மன் திருக்கோவில் உள்ளது. இக்கோவில் சோழர்கள் ஆட்சி காலத்தில் உள்ளூர் மக்களால்  கட்டப்பட்டக் கோவில். கி.பி. 1535ம் ஆண்டு காத்தியாயி அம்மன் திருக்கோவில் பொன்பரப்பி குடிக்காடு கிராமத்தில் நிறுவபட்டு இன்று அக்கோவில் *புதுபிக்கும் பணியில் தன்னை ஈடுபடுத்திகொண்டுள்ளது.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
பாரத மாதா கோயில்

**பாரத மாதா கோயில்**, *(Bharat Mata Mandir)*  (இந்தி: भारत माता मंदिर,  Mother India Temple)உத்திரப்பிரதேசம் மாநிலம், வாரணாசி மாவட்டத்தில் உள்ள காசி வித்யாபீட வளாகத்தில் அமைந்துள்ளது. இக்கோயிலில் திருஉருவச்சிலைக்கு பதிலாக, அகண்ட பிளவு படாத விடுதலைக்கு முந்திய பாரத நாட்டின் வரைபடத்தை பளிங்கு கல்லால் செதுக்கப்பட்டு, அதனை பாரத மாதாவாக வணங்கப்படுகிறது.

## வரலாறு
இந்திய விடுதலைப் போராட்ட வீரர் சிவபிரசாத் குப்தா என்பவரின் முயற்சியால் 1936ஆம் ஆண்டில் நிறுவப்பட்ட பாரத மாதா கோயிலை, மகாத்மா காந்தி திறந்து வைத்தார். 
## அமைவிடம்
வாரணாசி தொடருந்து நிலையத்திலிருந்து 1.5 கி. மீ., தொலைவில், காசி வித்யாபீட வளாகத்தில் அமைந்துள்ளது.

## இதனையும் காண்க
* பாரத மாதா

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:வாரணாசி
பகுப்பு:இந்திய தேசியச் சின்னங்கள்
பகுப்பு:வாரணாசி மாவட்டத்தில் உள்ள கோயில்கள்
மே 1923 எயார் யூனியன் பார்மன் கோலியாத் மோதல்

**மே 1923 எயார் யூனியன் பார்மன் கோலியாத் மோதல்** *(May 1923 Air Union Farman Goliath crash)* என்பது 1923ஆம் ஆண்டு மே மாதம் 14 ஆம் திகதி அன்று பிரான்சின் ஏர் யூனியன் நிறுவனத்திற்குச் சொந்தமான பார்மன் எஃப். 6 கோலியாத் வானூர்தி அதன் வலதுபக்க இறக்கை பழுதடைந்த காரணத்தால் விபத்துக்குள்ளான நிகழ்வைக் குறிக்கும். இவ்விபத்தில் நான்கு பயணிகளும் இரண்டு வானூர்தி ஊழியர்களும் உட்பட வானூர்தியில் பயணித்த மொத்த ஆறு பேரும் உயிரிழந்தனர். பிரான்சிலுள்ள சாமேயில், மோன்சுர்ஸ் என்ற இடத்தில் இந்த விபத்து நிகழ்ந்தது.

## வானூர்தி
சம்பந்தப்பட்ட வானூர்தி பார்மன் எப்.60 கோலியாத் எப்-ஏஇபிஒய், சி/என் 3 ஆகும். இந்த வானூர்தி 1922 இல் ஏப்ரலில் காம்பாக்னி டெஸ் மெசேஜரீஸ் எயர் லைன்சுடன் சேவையில் இனைந்து, 1923 சனவரியில் எயர் யூனியனுக்குச் சென்றது.

## பலியானோர் விவரம்
விபத்தில் உயிரிழந்த நாட்டவர்கள்:-

## மேற்கோள்கள்

பகுப்பு:1923 இல் வானூர்தி விபத்துகளும் நிகழ்வுகளும்‎
1924 இம்ப்ரியல் எயார்வேஸ் டி கவிலாண்ட் டிஎச்.34 மோதல்

**இம்ப்ரியல் தே கேவிலேண்ட் டிஎச்.34 விமான விமத்து** (*1924 Imperial Airways de Havilland DH.34 crash*) என்பது 1924 டிசம்பர் 24 அன்று விபத்துக்கு உள்ளான ஒரு வானூர்தி ஆகும். இது  இங்கிலாந்தின் புர்லேயில் உள்ள சர்ரே எனும் இடத்தில் விபத்துக்குள்ளானது. இந்த விபத்தில் ஒரு விமானியோடு 7 பயணிகளும் பலியானார்கள். இந்த விபத்துக்கான காரணம் இதுவரை அறியப்படவில்லை.

## வானூர்தி
தெ கேவிலாண்ட் டிஎச்.34 வானூர்தி, 1922 ஆம் ஆண்டு மார்ச்சு 6 ஆம் திகதி தனது முதல் சேவையை தொடங்கியது. இது எர் குழுவுக்கு சொந்தமாக இருந்தது. டைம்லர் லிமிட்டெட் நியமத்தில் குத்தகைக்கு விடப்பட்டன, பின்னர் 1924 மார்ச்சு சில் இம்ப்ரியல் எயார்வேசு வானூர்தி நிறுவனம் சொந்தமாக நிறுவியது.

## உயிரிழப்புக்கள்
விபத்தில் உயிரிழந்தவர்கள்:-

## நினைவுச் சின்னம்
விபத்தில் இறந்தவர்களின் நினைவாக கிங்ஸ்டவுன் அவென்யூவில் ஒரு நினைவு தகடு மற்றும் சிலுவை வைக்கப்பட்டது.

## மேற்கோள்கள்

பகுப்பு:1924 இல் வானூர்தி விபத்துகளும் நிகழ்வுகளும்
ஆகஸ்டு 1926 ஏர் யூனியன் பிலெரியெட் 155 மோதல்

1926  ஆகத்து 18 ஆம் திகதி அன்று, **ஏர் யூனியன் பிலெரியெட் 155**(*Air Union Blériot 155*) வகை வானூர்தி ஒன்று மோசமான வானிலை காரணமாக உடனடியாக தரையிறங்க முற்பட்டபோது இங்கிலாந்து, அல்டிங்டன், கென்ட் என்னுமிடத்தில் இயந்திர தோல்வியில் ஒரு கல்லூரி பண்ணையில் மோதி விபத்துக்குள்ளானதில், 3 பேர் கொல்லப்பட்டனர் 12 பேர்கள் காயங்களோடு உயிர் தப்பினர். இந்த பயணத்தின்போது,பயணிகள் 13 பேரும்,விமான ஊழியர்கள் இருவரும் இருந்தனர்.இவ்விபத்தில் ஒரு விமானி, விபத்து நடந்த மறுநாள் பலியானாரென்று மூலத்தில் உள்ளது.

## ஆகாய வானூர்தி
ஏர் யூனியன் பிலெரியெட் 155, பதிவு எண்:(F-AIEB)  வில்பர் ரைட் சி/என் 2(C/N 2)  என பெயருடைய இந்த வானூர்தி 1926 சூன் 27ம் திகதி ஏர் யூனியன் நிறுவனத்தால் பதிவுசெய்யப்பட்டு,47¼ மணி நேரமே பறந்து விபத்துக்குள்ளானதாக மூலத்தகவல்.

## பாதித்தவர்கள்

## மேற்கோள்கள்

பகுப்பு:1926 இல் வானூர்தி விபத்துகளும் நிகழ்வுகளும்
கடப்பு உறவு

கணிதத்தில் *X* கணத்தின் மீது வரையறுக்கப்பட்ட ஒரு ஈருறுப்பு உறவு *R* ஒரு **கடப்பு உறவு** (*transitive relation*) எனில், *R* இன் கீழ் அக்கணத்திலுள்ள ஒரு உறுப்பு *a* ஆனது *b* உடன் தொடர்புள்ளதாகவும், *b* ஆனது *c* உடன் தொடர்புள்ளதாகவும் இருந்தால், *a* ஆனது *c* உடன் தொடர்பு கொண்டிருக்கும். பகுதி வரிசை உறவுகளுக்கும், சமான உறவுகளுக்கும் கடப்புத்தன்மை முக்கியமான பண்பு ஆகும்.

## வரையறை
கணக்கோட்டின்படி, கடப்புறவின் வரையறை:
:\forall a,b,c \in X: (aRb \wedge bRc) \Rightarrow aRc

## எடுத்துக்காட்டுகள்

"விடப் பெரியது," "குறைந்தபட்சப் பெரியது," "விடச் சிறியது," "சமம்" ஆகியவை கடப்புறவுகள்:

: A &gt; B, B &gt; C எனில், A &gt; C 
: A &ge; B, B &ge; C எனில், A &ge; C
: A &lt; B, B &lt; C எனில், A &lt; C 
: A &le; B, B &le; C எனில், A &le; C
: A = B, B = C எனில், A = C.

"உட்கணம்," "வகுக்கும்," என்பவையும் கடப்புறவுக்கு எடுத்துக்காட்டுகளாகும்.

## பண்புகள்

### அடைவுப் பண்புகள்
*ஒரு கடப்புறவின் மறுதலையும் கடப்புறவாக இருக்கும்.
எடுத்துக்காட்டாக,

கடப்புறவு *விடப் பெரியது* என்பதன் மறுதலை *விடச் சிறியது* ஆகும். இதுவும் ஒரு கடப்பு உறவு.

*இரு கடப்புறவுகளின் வெட்டு, எப்போதும் ஒரு கடப்புறவாகவே இருக்கும்.

:&ge; , &le; ஆகிய இரு கடப்புறவுகளின் வெட்டாக அமையும் உறவு *=* ஆகும். இதுவும் ஒரு கடப்புறவே.

*இரு கடப்புறவுகளின் ஒன்றிப்பும் ஒரு கடப்புறவாகும்.
*ஒரு கடப்புறவின் நிரப்பியாக அமையும் உறவு கடப்புறவாக இருக்காது.

எடுத்துக்காட்டாக, "சமம்" ஒரு கடப்புறவு. இதன் நிரப்பியான "சமமல்ல" என்பது கடப்புறவு இல்லை. (அதிகபட்சமாக ஒரு உறுப்பு கொண்டுள்ள கணத்தில் மட்டும் இது கடப்புறவாக இருக்கும்).

### பிற பண்புகள்
எதிர்வு உறவாக இல்லாமல் இருந்தால், இருந்தால் மட்டுமே ஒரு கடப்பு உறவு, சமச்சீர்மையற்றதாக இருக்க முடியும்.

## கடப்பு உறவுகளின் எண்ணிக்கை
ஒரு முடிவுறு கணத்தின் மீது வரையறுக்கப்படக்கூடிய கடப்பு உறவுகளின் எண்ணிக்கையைக் கணக்கிடக்கூடிய பொது வாய்ப்பாடுகள் இல்லை . எனினும், எதிர்வு-சமச்சீர்-கடப்பு உறவுகள் (சமான உறவுகள்) – , சமச்சீர்-கடப்பு உறவுகள் சமச்சீர்-கடப்பு-எதிர்சமச்சீர் உறவுகள் முழு-கடப்பு-எதிர்சமச்சீர் உறவுகள் ஆகியவற்றின் எண்ணிக்கையைக் காணும் வாய்ப்பாடு உள்ளது.

## மேற்கோள்கள்


## உசாத்துணை
*Ralph P. Grimaldi, *Discrete and Combinatorial Mathematics*,  .
*Gunther Schmidt, 2010. *Relational Mathematics*. Cambridge University Press, .

## வெளியிணைப்புகள்
* 
* Transitivity in Action at cut-the-knot

பகுப்பு:அடிப்படை இயற்கணிதம்‎
பகுப்பு:கணித உறவுகள்
ஒரு பக்க - மறு பக்க மாற்றியம்

**ஒருபக்க - எதிர்ப் பக்க மாற்றியம்** *(Cis–trans isomerism)* என்பது கரிம வேதியியலில் வடிவ மாற்றியம்,  அமைப்பு மாற்றியம் மற்றும் சிஸ்-டிரான்சு மாற்றியம் என்ற பெயர்களாலும் அழைக்கப்படுகிறது. சிஸ் மற்றும் டிரான்ஸ் என்பவை இலத்தீன் மொழியிலிருந்து பெறப்பட்ட சொற்களாகும். சிஸ் என்ற முன்னொட்டு வேதியியலில் வேதி வினைக்குழுக்கள் கார்பன் சங்கிலியின் ஒரே பக்கத்தில் இடம்பெற்றுள்ளன என்பதைக் குறிக்கிறது. எனவே இதனை **ஒருபக்க** மாற்றியம் என்கிறார்கள். அதேபோல டிரான்ஸ் என்ற முன்னொட்டு வேதி வினைக்குழுக்கள் கார்பன் சங்கிலியின் எதிர் பக்கங்களில்  இடம்பெற்றுள்ளன என்பதைக் குறிக்கிறது. இத்தகைய மாற்றியத்தை **எதிர்ப்பக்க** மாற்றியம் என்கிறார்கள்.

## மேற்கோள்கள்

பகுப்பு:முப்பரிமாண வேதியியல்
ஸ்டீபான் ஸ்கூஸ்டர்

**ஸ்டீபான் ஸ்கூஸ்டர்** (Stefan Schuster) ஜெர்மனி நாட்டைச் சேர்ந்த உயிரியலாளர் ஆவார். இவர் தன் உயிரியற்பியல் ஆய்வுப் படிப்பை 1981-1986 வரை பேராசிரியர் ரீன்ஹார்ட் ஹென்ரிக்கின் மேற்பார்வையில் ஹம்போல்ட் பல்கலைக்கழகம், பெர்லினில் (ஜெர்மனி) படித்தார். 1988 ஆம் ஆண்டில், அவர் அந்த பல்கலைக்கழகத்தில் முனைவர் பட்டம் பெற்றார்.

## பணி
அவர் ஜெர்மனி, பிரான்ஸ், நெதர்லாந்து மற்றும் ஸ்லோவேனியா நாடுகளில் முனைவராக பணியாற்றினார்.

2003 ஆம் ஆண்டு முதல், அவர் பிரெடெரிக் ஷில்லர் பல்கலைக்கழகம், ஜெனா (ஜெர்மனி) இல் உயிர் தகவலியல் பேராசிரியராக உள்ளார்.

அவர் தத்துவார்த்த உயிரியல் துறையில் ஆராய்ச்சி மேற்கொள்கிறார். அவரின் முக்கிய சாதனை அடிப்படை முறைகளில் உயிர்வேதியியல் பாதைகளை விவரித்தது. அவரது ஆராய்ச்சி தலைப்புகள் பின்வருமாறு:
* அமைப்பு உயிரியல்
* உயிர்வேதியியல் அமைப்புகள் பிணைய பகுப்பாய்வு 
* பரிணாம கேம் தியரி
* உயிர்வேதியியல் கட்டுப்பாடு பகுப்பாய்வு 
* உயிரியல் ஏற்றத்தாழ்வுகள்

## மேற்கோள்

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
மாலத்தீவின் ருஃபியா

**ருஃபியா** (*rufiyaa*, திவெயி: ) மாலத்தீவுகளின் அலுவல்முறை நாணயமாகும். அமெரிக்க டாலருக்கு நிகரான மாற்று வீதத்தையும் நாணயங்களை வெளியிடுவதையும் மாலத்தீவுகள் நிதிய ஆணையம் மேற்கொள்கின்றது.  ருபியாவைக் குறிக்க பெரும்பாலும் MRF அல்லது Rf பயன்படுத்தப்படுகின்றது. இதற்கான ஐ.எசு.ஓ 4217 குறியீடு MVR ஆகும். ருபியா 100 *[[மாலத்தீவின் லாரி|லாரி]]*களாகப் பிரிக்கப்பட்டுள்ளது.  "ருஃபியா" என்ற சொல்  இந்திச் சொல் ருப்யா (रुपया)விலிருந்து வந்துள்ளது. 10 ஏப்ரல்  2011 நிலவரப்படி, ஒரு அமெரிக்க டாலருக்கான மத்திய மாற்று வீதம் 12.85 ருபியாக்களாகும். இதிலிருந்து ±20% வரை வேறுபடலாம்; அதாவது  10.28 ருபியாக்களிலிருந்து  15.42 ருபியாக்கள் வரை.

## மேற்சான்றுகள்

பகுப்பு:மாலைதீவுகள்
பகுப்பு:ஆசிய நாணயங்கள்
பகுப்பு:மாலத்தீவின் பொருளாதாரம்
தையோகார்பனேட்டு

**தையோகார்பனேட்டு** *(Thiocarbonate)* என்பவை CS3-xOx2− (x = 0, 1, or 2) என்ற பொது வேதி வாய்ப்பாடு கொண்ட எதிர்மின் அயனிகளின் குடும்பத்தைப்பற்றி விவரிப்பவையாகும். இவ்வெதிர்மின் அயனிகளின் கட்டமைப்பை ஒத்த கரிமச்சேர்மங்கள் யாவும் தையோகார்பனேட்டுகள் எனப்படுகின்றன.

கார்பனேட்டு ஈரெதிர்மின் அயனிகளைப் போல தையோகார்பனேட்டுகள் கார்பன் மையங்களைக் கொண்ட சமதளங்களாகும். கார்பன் முதல் கந்தகம் அல்லது ஆக்சிசன் வரையிலான இவற்றின் சராசரி பிணைப்பு வரிசை 1.33 ஆகும். மேலும், இவற்றின் புரோட்டானேற்றம் தொடர்பான சிறப்புக் குறிப்புகள் வழக்கம் போல ஏதுமில்லை. தையோகார்பனேட்டுகள் நல்ல மின்னணு மிகுபொருட்களாகவும் நல்ல ஈனிகளாகவும் செயல்படுகின்றன.

## ஒருதையோகார்பனேட்டு

CO2S2− என்ற வாய்ப்பாடு கொண்ட ஈரெதிர்மின் அயனிகள் ஒருதையோகார்பனேட்டுகள் எனப்படுகின்றன.இவை C2v சீரொழுங்குடன் காணப்படுகின்றன. தையோபாசுசீனை நீராற்பகுத்து அல்லது கார்பனைல் சல்பைடுடன் ஒரு காரத்தைச் சேர்த்து வினைபுரியச் செய்யும் போது ஒருதையோகார்பனேட்டு தோன்றுகிறது.

:COS  +  2 NaOH  →   Na2CO2S  +  H2O

## இருதையோகார்பனேட்டு

COS22− என்ற வாய்ப்பாடு கொண்ட ஈரெதிர்மின் அயனிகள் இருதையோகார்பனேட்டுகள் எனப்படுகின்றன. இவையும் C2v சீரொழுங்குடன் காணப்படுகின்றன. கார்பன் இருசல்பைடுடன் ஒரு காரத்தின் நீர்க்கரைசலை வினைபுரியச் செய்யும் போது இருதையோகார்பனேட்டுகள் தோன்றுகின்றன.

:CS2  +  2 NaOH  →  Na2COS2  +  H2O

அனேகமாக பெரும்பாலான முக்கிய இருதையோகார்பனேட்டுகள் யாவும் கரிமச் சேர்மங்களின் வழிப்பொருட்களாகவே உள்ளன. சேந்தேட்டுகள் என்பவை கரிமகந்தகச் சேர்மங்களாகும். இவற்றை கார்பன் இருசல்பைடுடன் ஆல்காக்சைடுகளை வினைபுரியச் செய்வதன் மூலமாகத் தயாரிக்கலாம்.
(RS)2CO என்ற வாய்ப்பாட்டைக் கொண்ட நடுநிலை இருதையோகார்பனேட்டுகளும் அறியப்படுகின்றன. இவை பெரும்பாலும் அவற்றுடன் தொடர்புடைய முத்தையோகார்பனேட்டுகளை நீராற்பகுப்பு செய்து தயாரிக்கப்படுகின்றன.உதாரணம்: நான்குதையாபென்டலீன்டையோனில் இரண்டு இருதையோகார்பனேட்டு குழுக்கள் உள்ளன.

## முத்தையோகார்பனேட்டு

CS32− என்ற வாய்ப்பாடு கொண்ட ஈரெதிர்மின் அயனி முத்தையோகார்பனேட்டு எனப்படுகிறது.  இது D3h சீரொழுங்குடன் காணப்படுகின்றன. ஆதார கந்தகத்துடன் கார்பன் இருசல்பைடு சேர்த்து வினைபுரியச் செய்வதன் மூலம் இதைத் தயாரிக்கலாம்:

:CS2  +  2 NaSH  →  Na2CS3  +  H2S

## பெர்தையோகார்பனேட்டு
CS42− என்ற வாய்ப்பாடு கொண்ட ஈரெதிர்மின் அயனி பெர்தையோகார்பனேட்டு எனப்படுகிறது. முத்தையோகார்பனேட்டுடன் கந்தகத்தைச் சேர்ப்பதன் மூலம் இதைத் தயாரிக்கலாம். இச்சேர்மத்தில் ஒரு கந்தகம் - கந்தகம் பிணைப்பு காணப்படுகிறது.
பெர்தையோகார்பானிக் அமிலம் அல்லது நான்குதையோகார்பானிக் அமிலம் , சிஏஎசு எண்#13074-70-9[4])) இதுவரையில் தூய்மையான நிலையில் தொகுக்கப்பட்டதில்லை ஆனால், அடர் பழுப்புநிற கரைசலாகத் தயாரிக்கப்பட்டுள்ளது.

## மேற்கோள்கள்


பகுப்பு:கார்பனேட்டுகள்
பகுப்பு:ஆக்சி எதிர்மின்னயனிகள்
பகுப்பு:கந்தக அயனிகள்
ஸ்ரீ சங்கரா கலை மற்றும் அறிவியல் கல்லூரி

**ஸ்ரீ சங்கரா கலை மற்றும் அறிவியல் கல்லூரி** (*Sri Sankara Arts and Science college*) சென்னை பல்கலைக்கழகத்துடன் இணைப்புப் பெற்ற கல்லூரியாகும். காஞ்சிபுரம் மாவட்டம், ஏனாத்தூர் கிராமப் பகுதியில் இக்கல்லூரி அமைந்துள்ளது. ஒரு சுயநிதிக் கல்லூரியான இதில், ஆடவர், பெண்டிரென இருபாலர்கள் இணைந்தும், சில துறைகளில் இருபாலர் அல்லாத வகையிலும், பயிலும் வகுப்பறைகள் அமையப்பெற்றுள்ளது. தற்போது தன்னாட்சித் தரம் பெற்றுச் செயல்படும் இக்கல்லூரி, ஐ.எஸ்.ஓ 9001:2000 தரச்சான்று பெற்ற, காஞ்சி காமகோட்டிபீட அறக்கட்டளையின் ஒரு கல்வி நிறுவனமாகும்.

## துவக்கம்
ஸ்ரீ சங்கர கலை மற்றும் அறிவியல் கல்லூரி காஞ்சி சங்கரமடம் கல்வி அறக்கட்டளையின் கீழ் 1991 ஆம் ஆண்டு துவக்கப்பட்டது. இக்கல்லூரி தமிழ் மொழி பாடத்திட்டத்தில் பற்றுகொண்ட கல்லூரியாகும்.

## அமைவிடம்
இக்கல்லூரி காஞ்சிபுரத்திலிருந்து 4 கி.மீ. தொலைவிலும், சென்னையிலிருந்து 76 கி.மீ. தொலைவிலும் ஏனாத்தூர் என்ற இடத்தில் அமைந்துள்ளது.

## உள்கட்டமைப்பு வசதிகள்
கல்லூரியில் நூலகம், ஆய்வகம், ஆடிட்டோரியம், கருத்தரங்கம், உணவுக்கூடம், உள்விளையாட்டு அரங்கம், வெளிவிளையாட்டு அரங்கம் மற்றும் இருபாலருக்கும் தனித்தனியாக விடுதி வசதிகள் உள்ளன.

## மேற்கோள்கள்

## புற இணைப்புகள்
* அதிகாரப்பூர்வ இணையம்

பகுப்பு:காஞ்சிபுரம் மாவட்டத்திலுள்ள தனியார் கலைக் கல்லூரிகள்
பகுப்பு:சென்னைப் பல்கலைக்கழக இணைவுக்கல்லூரிகள்
தேசிய கண் கொடை நாள் (இந்தியா)

இந்தியாவின் **தேசிய கண் கொடை நாள்** (*National Eye Donation Day*) ஒவ்வொரு ஆண்டும் செப்டம்பர் 8-ஆம் நாள் கடைப்பிடிக்கபட்டு வருகிறது. இந்நிகழ்வு இருவாரக் கொண்டாட்டமாக ஆகத்து 25 இல் ஆரம்பித்து செப்டம்பர் 8 இல் முடிவடைகிறது. இக்காலகட்டத்தில் கண் கொடை சிறப்புகள் பற்றிய பரப்புரைகள், பொதுக்கூட்டம், கருத்தரங்கு முகாம்கள் நடத்தபடுவதோடு, பொதுமக்களுக்கு கண் தானம் பற்றிய விழிப்புணர்வு ஏற்படுத்தும் வகையிலும், ஊக்கம் தரும் வகையிலும், இந்திய அரசு சார்பில் கலைநிகழ்ச்சிகள் நடத்தப்படுகிறது.

உலகம் முழுவதும் 3 கோடியே 70 லட்சம் மக்கள் பார்வையற்றோர் இருப்பதாக கண்டறியப்பட்டுள்ளது. அதில் ஒரு கோடியே 50 லட்சம் பேர் இந்தியாவில் உள்ளனர். இதில், 26 விழுக்காடு குழந்தைகள். 75 சதவீதம் பார்வை இழப்பைத் தடுக்கக்கூடியதாகும். போதிய கண் தானம் செய்வோர்கள் இல்லாமையால் இதை குறைக்க முடியவில்லை என ஆய்வறிக்கை கூறுகிறது.

**சிறப்புத் தகவல்கள்**:

* ஒரு வயது முதல், அனைத்து வயதினரும் கண்தானம் செய்யலாம். 
* கண்கள் மாற்று அறுவை செய்ய 20 நிமிடங்கள் முதல் 30 நிமிடங்கள் வரையே ஆகும்.
* கண் தானம் செய்ய விரும்புவோர், அருகில் உள்ள கண் வங்கியில் பதிவு செய்யலாம்.
* கண் தானம் செய்தவர் இறந்ததும், உடனடியாக அவரது கண்களைமூடி, ஐஸ் அல்லது ஈரமான பஞ்சை வைக்க வேண்டும்.
* உலகிலேயே இலங்கையே கண் தானம் செய்வதில் முதலிடம் வகிக்கிறது.
* இந்திய தேசிய கண்தான தினம் ஆகத்து 25 முதல்- செப்டம்பர் 8 முடிய இருவார கொண்டாட்டம்.
* 2011ல் செப்டம்பர் 8ஆம் திகதி,அப்போதைய இந்திய பிரதமர் மன்மோகன் சிங் மற்றும் அவரது துணைவியார் குர்சரண் சிங் கவுர் ஆகியோர் தங்களது கண்களை தானம் செய்வதற்கான உறுதிமொழி பத்திரத்தில் கையொப்பம் இட்டனர்.

## வெளியிணைப்புகள்
* தேசிய கண் தானம் தினம் நிகழ்ச்சி கடைபிடிப்பு

## மேற்கோள்கள்

பகுப்பு:செப்டம்பர் சிறப்பு நாட்கள்
பகுப்பு:இந்திய தேசிய தினங்கள்
கட்ச்சு கோரி

**கோரி**  (*kori*) 1948ஆம் ஆண்டு வரை கட்ச் பகுதியில் (கட்ச்சு இராச்சியம்,  ஜூனாகத் இராச்சியம் , நவநகர் இராச்சியம்,  போர்பந்தர் இராச்சியங்களில்) புழங்கிய நாணயம் ஆகும். 4.73 கிராம் கொண்ட இந்த நாணயம் வெள்ளியில் பதிப்பிக்கப்பட்டது. பெரும்பாலும் கட்ச் மன்னராட்சியில் 1617 முதல் 1947 வரை பதிப்பிக்கப்பட்டு வந்தது. 

இது மேலும்  24 *டோக்டா*க்களாக (ஒருமை *டோக்டொ* ) பிரிக்கப்பட்டிருந்தது. ஒவ்வொரு டோக்டொவும்  2 *டிராம்பியோ*.க்களாகும்  உலோக நாணயங்கள் மட்டுமே வெளியிடப்பட்டன. பயனில் இருந்த மற்ற செப்பு நாணயங்கள் *தப்பு* , *திங்லோ* ஆகும். விடுதலைக்குப் பிறகு கோரி ரூபாயால் ஒரு ரூபாய்க்கு = 3½ கோரி வீதத்தில் மாற்றப்பட்டது.

1 கோரி = 2 அட்லினோ = 4 பயாலோ = 8 தாபு = 16 திங்லோ = 24 டோக்டா = 48 டிராம்பியோ = 96 பாபுகியா

## உசாச்சான்றுகள்

*

பகுப்பு:இந்திய நாணயங்கள்
பகுப்பு:வழக்கொழிந்த நாணயங்கள்
இரும்புத் தாது உற்பத்தி செய்யும் நாடுகளின் பட்டியல்

**இரும்புத் தாது உற்பத்தி செய்யும் நாடுகளின் பட்டியல்** *(List of countries by [[iron ore|iron ore production)* என்ற இப்பட்டியல் அமெரிக்க புவியியல் அளவைத் துறையின் தரவுகளின் அடிப்படையில் தயாரிக்கப்பட்டுள்ளது.

## இரும்புத் தாது

## வார்ப்பு இரும்பு உற்பத்தி
வார்ப்பு இரும்பு உற்பத்தி செய்யும் நாடுகளின் இப்பட்டியல் 1980 முதல் 2013 வரையில் காணப்பட்ட உலக எஃகு குழுமத் தரவுகளின் அடிப்படையில்  தயாரிக்கப்பட்டுள்ளது.

## மேற்கோள்கள்


## இவற்றையும் காண்க
* வெள்ளி உற்பத்தி செய்யும் நாடுகளின் பட்டியல்

பகுப்பு:இரும்பு தோண்டியெடுத்தல்
பகுப்பு:கனிமம் உற்பத்தி செய்யும் நாடுகளின் பட்டியல்கள்
பாக்கித்தான் பொருளாதாரம்

**பாக்கித்தானின் பொருளாதாரம்** (*economy of Pakistan*) உலகில் கொள்வனவு ஆற்றல் சமநிலைப்படி 26ஆவது பெரிய பொருளாதாரமாகும்; இது பெயரளவு மொத்த உள்நாட்டு உற்பத்திப்படி 38வது பெரிய பொருளாதாரமாகவும் விளங்குகின்றது.   200 மில்லியன் மக்கள்தொகை கொண்ட பாக்கித்தான் 6வது-பெரிய மக்கள்தொகை உடைய நாடு ஆகும். இதன் ஆள்வீத மொ.தே.உ  $4,993 ஆகவுள்ளது; இதனடிப்படையில் உலகில் 133வதாகவும் விளங்குகின்றது. பாக்கித்தானின் முறைசாரா பொருளாதாரம் மொத்தப் பொருளாதாரத்தில் 36%ஆக உருப்பதாக மதிப்பிடப்படுகின்றது;இது ஆள்வீத வருமானத்தில் கண்ணக்கில் எடுத்துக்கொள்ளப்படவில்லை. வளர்ந்து வரும் நாடுகளில் ஒன்றாக பாக்கித்தான் உள்ளது. 21ஆவது நூற்றாண்டில் உலகின் பெரிய பொருளாதாரங்களாக வளரக்கூடியதாக  பிரிக் நாடுகள் உடன் அடையாளப்படுத்தப்படும் அடுத்த பதினொன்று நாடுகளில் ஒன்றாக உள்ளது. இருப்பினும் பல்லாண்டுகளாக போரிலும் சமூக நிலையற்றத்தன்மையாலும் 2013ஆம் ஆண்டு நிலவரப்படி  தொடருந்துப் போக்குவரத்து, மின்னனாக்கம் போன்ற அடிப்படைச் சேவைகளில்  மிகுந்த குறைபாடுகள் உள்ளன. பகுதியாக தொழில்மயமாக்கப்பட்ட பொருளாதாரம்   சிந்து ஆற்றை ஒட்டி வளர்ந்துள்ளது. முதன்மை ஏற்றுமதிப் பொருட்களாக  துணிகள், தோற் பொருட்கள், விளையாட்டுப் பொருட்கள், வேதிப்பொருட்கள் மற்றும் தரைவிரிப்புக்கள்/கம்பளங்கள் உள்ளன.

பாக்கித்தானின் பொருளியல் வளர்ச்சி சிந்து ஆற்றை ஒட்டியே உள்ளது; கராச்சியும் பஞ்சாபின் முக்கிய நகரங்களும் பொருளாதாரத்தின் அச்சுக்களாக உள்ளன.  உள்நாட்டு அரசியல் குழப்பங்கள், வளரும் மக்கள்தொகை, நிலையற்ற வெளிநாட்டு மூலதனம் போன்றவற்றால் கடந்த காலங்களில் பொருளாதாரம் பாதிக்கப்பட்டுள்ளது. வெளிநாடுகளில் வேலை செய்யும் பாக்கித்தானிய பணியாட்கள் அனுப்பும் தொகைகளால்  அந்நியச் செலாவணிக் கையிருப்பு நன்றாக இருப்பினும் வளர்ந்துவரும்  நடப்புக் கணக்குப் பற்றாக்குறை கவலை அளிப்பதாக உள்ளது; இது உடனடியான எதிர்காலத்தில் மொ.தே.உற்பத்தியை பாதிக்கலாம். பாக்கித்தான் தற்போது பொருளாதார தாராயமயமாக்கலையும் அனைத்து அரசு நிறுவனங்களை தனியார் மயமாக்கலையும் முன்னெடுத்து வருகின்றது.  நடப்புக் கணக்குப் பற்றாக்குறையை சமாளிக்க அன்னிய நேரடி முதலீடுகளை ஈர்க்கவும் முயன்று வருகின்றது.  2014இல், அந்நியச் செலாவணி சேமிப்பு $18.4 பில்லியனைக் கடந்தது. இதனால்  *[[இசுடாண்டர்ட் அண்ட் புவர்சு]]* தொலைநோக்கு மதிப்பீடு *நிலையானது* என அறிவித்துள்ளது.

## மேற்சான்றுகள்

## வெளி இணைப்புகள்

*Statistics Division, Government of Pakistan 
*Ministry of Finance, Government of Pakistan
*Ministry of Commerce, Government of Pakistan
*World Bank Summary Trade Statistics Pakistan
*
*Tariffs applied by Pakistan as provided by ITC's Market Access Map, an online database of customs tariffs and market requirements.

பகுப்பு:பாக்கித்தானிய பொருளாதாரம்
பகுப்பு:நாடு வாரியாக பொருளாதாரம்
மாஞ்சா நூல்

**மாஞ்சா நூல்**, வஜ்ரம் அல்லது சவ்வரிசி கலவையில், கண்ணாடி துகள்களை கலந்து, பட்டத்தின் நூலில் தோய்த்து மாஞ்சா நூலை தயாரிக்கின்றனர். எதிராளியின் பட்டத்தின் நூலை அறுக்க மாஞ்சா நூல் உதவுகிறது. சில சிறு வணிகர்கள் தனியாக மாஞ்சா நூலை தயாரித்து விற்பதுண்டு. தமிழ்நாட்டில் குறிப்பாக சென்னை மற்றும் அதன் சுற்றுப்புறங்களில் மாஞ்சா நூல் பட்டம் விடுகின்றனர்.

## மாஞ்ச நூல் பட்டதிற்கு தடை
சென்னையில் மொட்டை மாடிகளில் மற்றும் விளையாட்டுத் திடல்களில் பட்டம் விடுவது வழக்கம். சிலர் விளையாட்டாக அடுத்தவர்களின் காற்றாடிகளை வீழ்த்த, மாஞ்சா நூல் கொண்ட பட்டங்களை பறக்கவிட்டு பந்தயம் வைப்பதுண்டு.  உயரத்தில் பறந்து கொண்டிருக்கும் பட்டம் தீடிரென  அறுந்து கீழே  விழம் போது பட்டத்தின் மாஞ்சா நூல், மரக்கிளைகள், மின் கம்பிகள், கட்டடங்களில் சிக்குவது உண்டு. சிலநேரங்களில் சாலைகளில் நடந்து செல்வோர் மற்றும் இரு சக்கர வாகனங்களில் செல்வோரின் கழுத்தை அறுத்து உயிரையும் பறித்து விடுகிறது.  கண்ணாடி துகள்களால் தயாரிக்கப்படும் மாஞ்சா நூல் பட்டங்களால் ஆண்டு தோறும்  உயிர்ச் சேதம் ஏற்படுவதால், மாஞ்சா நூல் காற்றாடி பறக்க விட நீதிமன்றம் தடை விதித்துள்ளது.

மாஞ்சா நூல் பட்டம் விடுபவர்களுக்கு அதிக பட்சமாக இரண்டரை ஆண்டுகள் சிறை தண்டனை விதிக்கப்படுகிறது. மாஞ்சா தடவிய நூல் கொண்ட பட்டம் விடுபவர்களையும், மாஞ்சா நூல் விற்பவர்களையும், தயாரிப்பவர்களையும் காவல் துறை கண்டுபிடித்து குற்றவழக்கு பதிவு செய்கின்றனர்.

## மேற்கோள்கள்


பகுப்பு:தமிழர் விளையாட்டுகள்
சுழல் அளவி

**சுழல் அளவி**  அல்லது **ராட்டா மீட்டர்** (ஆங்கிலத்தில்: Rotameter) என்பது ஒரு மூடிய குழாயின் வழியே செல்லும் திரவ அல்லது வாயு ஓட்ட விகிதத்தினை அளவிடும் ஒரு சாதனம் ஆகும். இது மாறுபரப்பு பாய்ம அளவி வகையினைச் சார்ந்தது. இது குறிப்பிட்ட குறுக்கு வெட்டு பரப்பளவு கொண்டுள்ள பகுதியின் வழியே மாறுபடும் திரவ ஒட்டத்தினை அனுமதிப்பதினால் அளவிடப்படுகிறது.

இந்தக் கருவியிலுள்ள குறுகலான குழாயில் ஏறி, இறங்கும் மிதவையானது பாய்ம ஓட்டத்தினை அளவிட உதவுகிறது. சுழல் அளவி புவி ஈர்ப்பு விசை வகையினைச் சார்ந்தது. இது கீழே இழுக்கும் ஈர்ப்புவிசைக்கும், பாய்ம ஓட்டத்தினால் மேலே தள்ளும் விசைக்கும் இடையே ஏற்படும் எதிர்ப்பின் அடிப்படையில் இயங்குகிறது.. பாய்ம ஒட்டம் நிலையானதாக இருக்கும்பொழுது, மிதவை ஓரிடத்தில் நிற்கும், அதனை கன பாய்ம ஒட்ட விகிதமாக எடுத்துக்கொள்ளலாம். இந்த நிலை குறியிடப்பட்ட அளவில் சுட்டிக்காட்டப்படுகின்றது. மாறும் சமநிலைப்படுத்தும் செயலின்பொழுது, முழு புவி ஈர்ப்பு விசையினையும் ஈடுபடுத்த ஒரு செங்குத்தான குறுகலான அளவீட்டுக் குழாய் தேவைப்படுகின்றது.

## சான்றுகள்

பகுப்பு:கருவியியல்
பகுப்பு:பாய்ம இயக்கவியல்
இட்ரியம்(III) குளோரைடு

**இட்ரியம்(III) குளோரைடு** *(Yttrium(III) chloride)* என்பது YCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இட்ரியம் மற்றும் குளோரின் சேர்ந்து உருவாகும் இச்சேர்மம் நீரிலி (YCl3) மற்றும் நீரேற்று (YCl3(H2O)6) ஆகிய இரண்டு வடிவங்களில் காணப்படுகிறது. இரண்டுமே நிறமற்ற திண்மங்களாக தண்ணீரில் நன்றாக கரைந்து நீர்மயமாகின்றன.

## அமைப்பு

திண்மநிலை  YCl3 , குளோரைடு அயனிகளின் கனசதுர  நெருக்கப் பொதிவு கட்டமைப்பை ஏற்றுள்ளது. இட்ரியம் அயனிகள் எண்முகத் துளைகளின் மூன்றில் ஒரு பங்கு பொதிவை நிரப்புகின்றன. விளைகின்ற YCl6 அடுத்தடுத்த எண்முகத்தின் முனைகளை பகிர்ந்து கொண்டு அடுக்குக் கட்டமைப்பைத் தருகிறது This structure is shared by a range of compounds notably AlCl<sub>3</sub>..இந்தக் கட்டமைப்பு பெரும்பாலான சேர்மங்களால் , குறிப்பாக AlCl3 சேர்மத்தால் பகிர்ந்து கொள்ளப்படுகிறது.

## தயாரிப்பு மற்றும் வினைகள்
பெரும்பாலும் அமோனியம் குளோரைடு வழியாகத்தான் YCl3 தயாரிக்கப்படுகிறது. இவ்வினையின் தொடக்கம் Y2O3 அல்லது நீரேற்ற குளோரைடு அல்லது ஆக்சிகுளோரைடு  அல்லது YCl3•6H2O. இவற்றில் ஒன்றிடமிருந்துதான் தொடங்குகிறது. இம்முறைகளில் (NH4)2[YCl5]:சேர்மம் தயாரிக்கப்படுகிறது.

::10 NH4Cl  +  Y2O3  →  2 (NH4)2[YCl5]  +  6 NH3 + 3 H2O

::YCl3·6H2O + *2* NH4Cl → (NH4)2[YCl5] + 6 H2O
 

இப்பென்டாகுளோரைடு வெப்பத்தால் பின்வருமாறு சிதைவடைகிறது.இவ்வெப்ப முறிவு வினை (NH4)[Y2Cl7]என்ற இடைநிலையின் வழியாக மேலும் தொடர்கிறது.

:: (NH4)2[YCl5]   →   2 NH4Cl  +  YCl3

Y2O3 உடன் நீர்க்கரைசலான HCl சேர்த்து வினைப்படுத்தினால் நீரேற்ற குளோரைடை YCl3· 6H2O உற்பத்தி செய்கிறது. இவ்வுப்பைச் சூடுபடுத்தினால் இது நீரிலியைக் கொடுப்பதில்லை, மாறாக ஓர் ஆக்சி குளோரைடைக் கொடுக்கிறது.(NH4)2[YCl5]:

## மேற்கோள்கள்

பகுப்பு:இட்ரியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:நீர் ஈர்க்கும் பொருட்கள்
1613

**1613** (**[[ரோம எண்ணுருக்கள்|MDCXIII]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதரண ஆண்டாகும்.

## நிகழ்வுகள்
* சனவரி 11 - பிரான்சின் டோஃபினே என்ற இடத்தில் 30-அடி உயர மனித உடலெச்சம் கண்டுபிடிக்கப்பட்டது. இது ரோமானிய அரசன் டியூட்டோபோக்கசு என்பவனின் உடல் என நம்பப்படுகிறது.
* பெப்ரவரி 7 - உருசியப் பேரரசு மிக்கைல் ரொமானோவ் என்பவரை உருசியாவின் பேரரசனாகத் தேர்ந்தெடுத்தது. இதன் மூலம் அங்கு ரொமானொவ் வம்சம் ஆட்சியைப் பிடித்தது.
* மார்ச் 27 - கனடாவில் முதலாவது ஆங்கிலேயக் குழந்தை பிறந்தது.
* சூன் - ஜேம்சுடவுன்: வர்ஜீனியாவில் விளைந்த முதலாவது தொகுதி மேற்கிந்தியப் புகையிலை இங்கிலாந்துக்கு அனுப்பப்பட்டது.
* சூன் 29 -- இலண்டனில் பிரபலமான குளோப் நாடக அரங்கு தீக்கிரையானது.
* குவைத் பிரதேசம் அமைக்கப்பட்டது.
* ஜேம்சுடவுனிற்கு அருகே சர் தோமசு டேல் "பெர்முடா நகரம்" என்ற குடியேற்றப் பகுதியை அமைத்தார்.
* வரகுணப் பாண்டியனின் ஆட்சிக்காலம் ஆரம்பம்.

## பிறப்புகள்

## இறப்புகள்
* சூலை 20 - டோனா கத்தரீனா, கண்டி இராச்சியத்தின் அரசி 
* செப்டம்பர் 8 - கார்லோ கேசுவால்தோ, இத்தாலிய இசையமைப்பாளர் (பி. 1566)

## மேற்கோள்கள்

## 1613 நாட்காட்டி
கிராம தன்னிறைவுத் திட்டம்

**கிராம தன்னிறைவுத் திட்டம்** என்பது தமிழகத்தின் ஊரகப் பகுதியில் மக்கள் பங்குத் தொகையுடன் செயல்படுத்தப்படும் ஓர் அரசு நலத்திட்டமாகும்.

## திட்ட நோக்கம்
இத்திட்டம் 2011-12 ஆம் ஆண்டு தமிழக அரசால் அறிமுகப்படுத்தப்பட்டத் திட்டம் ஆகும்.
 
## நிதி ஒதுக்கீடு
இத்திட்டத்திற்கு தமிழக அரசு 2015-16 இல் ரூ.100 கோடியை ஒதுக்கீடு செய்தது.

## மக்கள் பங்கேற்பு
மூன்றில் ஒரு பங்கு பணம் செலுத்தி, கிராம தன்னிறைவுத் திட்டம் மூலம் அடிப்படைவசதிகளை பொதுமக்களே நிறைவேற்றிக் கொள்ளலாம் என ஊரக வளர்ச்சி முகமை தெரிவித்தது. இதை பயன்படுத்திக்கொள்ள பொதுமக்களுக்கு வேண்டுகோளும் விடுக்கப்பட்டது.

## மேற்கோள்கள்

பகுப்பு:தமிழ்நாடு அரசுத் திட்டங்கள்
காவலன் அவன் கோவலன்

**காவலன் அவன் கோவலன்** விசு இயக்கத்தில் 1987ஆம் ஆண்டில் வெளியான ஒரு இந்தியத் தமிழ்த் திரைப்படமாகும். பிரபு, ரேகா, மாதுரி ஆகியோர் முக்கிய கதாபாத்திரங்களில் நடித்திருந்தனர். விஜயானந்த் இசையமைத்திருந்தார்.

## நடிகர்கள்

*பிரபு
*ரேகா
*மாதுரி
*விசு
*பிரமிளா
*கலாரஞ்சினி
*ஒரு விரல் கிருஷ்ணா ராவ்
*லூஸ் மோகன்
*ஓமக்குச்சி நரசிம்மன்
*குண்டு கல்யாணம்

## மேற்கோள்கள்

## வெளி இணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பிக்காசோவின் நீலக்காலம்

**பிக்காசோவின் நீலக்காலம்** என்பது, புகழ்பெற்ற எசுப்பானிய ஓவியரான பாப்லோ பிக்காசோ தனது ஓவியங்களை நீலத்தின் பல்வேறு சாயல்களை மட்டும் பயன்படுத்தி வரைந்த காலப்பகுதியைக் குறிக்கிறது. அரிதாக வேறு சில நிறங்களும் பயன்படுத்தப்பட்டது உண்டு. இக்காலம் 1901 முதல் 1904 வரையான காலப்பகுதியாகும். பார்சிலோனாவிலும், பாரிசிலும் வரைந்த இவ்வோவியங்கள் இன்று அவரது புகழ்பெற்ற ஓவியங்களுள் சிலவாகத் திகழ்கின்றன. ஆனால், இவை வரையப்பட்ட காலத்தில் இவற்றைப் பிக்காசோவால் விற்கமுடியாதிருந்தது. 

## காரணம்
நீலக்காலம் எப்போது தொடங்கியது என்பது குறித்துத் தெளிவில்லை. இது எசுப்பெயினில் 1901 வசந்த காலத்தில் அல்லது பாரிசில் அவ்வாண்டின் பின்னரைப் பகுதியில் தொடங்கியிருக்கலாம் எனக் கருதப்படுகிறது. கண்டிப்பான நிறப் பயன்பாடும், அவர் அடிக்கடி பயன்படுத்திய விபச்சாரிகள், பிச்சைக்காரர்கள், குடிகாரர்கள் போன்ற சோகத்துக்குரிய விடயங்களும், பிக்காசோவின் எசுப்பானியப் பயணத்தின் செல்வாக்காலும், அவரது நண்பர் கார்லோசு கசாகெமாசு தன்னைத்தானே சுட்டுத் தற்கொலை செய்துகொண்டதால் உண்டான சோகத்தின் விளைவாலும் ஏற்பட்டது.  

தனது நண்பனின் இறப்புச் செய்தியைக் கேட்டதிலிருந்துதான் நீல நிறத்தில் ஓவியங்களை வரையத் தொடங்கியதாக பிக்காசோவே ஒருமுறை கூறியிருந்தபோதும், கலை வரலாற்றாளரான எலன் செக்கெல் இதுகுறித்துச் சில ஐயங்களை எழுப்பியுள்ளார். இவரது கூற்றுப்படி, கசாகேமா பாரிசில் இறக்கும்போது பிக்காசோ அங்கு இல்லை. பிக்காசோ மே மாதம் பாரிசுக்குத் திரும்பியபோது இறந்த நண்பனின் கலையகத்தில் பல வாரங்கள் தங்கி ஒரு கண்காட்சிக்குத் தயார்படுத்தினார். அக்காலத்தில் அவர் வரைந்த ஓவியங்கள் பளிச்சிடும் நிறங்களையும், பகட்டான விடயங்களையும் கொண்டிருந்தன. 1901ல் பிக்காசோவின் உளவியல் நிலைமை மோசமானது. அவ்வாண்டின் பிற்பகுதியில் பிக்காசோ கடுமையான மன அழுத்தத்துக்கு உள்ளானார். இதனால், இவர் தனது ஓவியங்களில் நீலச் சாயையைக் கூடுதலாகப் பயன்படுத்தத் தொடங்கினார். ஆண்டின் முற்பகுதியில் இவரது நண்பர் இறந்தபோது பிக்காசோ வரைந்த "கசாகெமாசின் இறப்பு" (La mort de Casagemas) என்னும் ஓவியத்தில் பிரகாசமான நிறங்களே பயன்படுத்தப்பட்டிருந்தன. நீலக்காலத்தின் முதல் ஓவியம் என்று கொள்ளத்தக்கது "தனது சவப்பெட்டியில் கசாகெமாசு" எனத் தலைப்பிட்ட ஓவியம் ஆகும். இவ்வோவியத்தை வரைந்து முடித்த காலத்தில் பிக்காசோ மோசமான மன அழுத்தத்துக்கு ஆட்பட்டிருந்தார். வழக்கமாக மற்றவர்களுடன் பழகுவதில் விருப்பம் கொண்டவரான பிக்காசோ இக்கட்டத்தில் தனது நண்பர்களிடமிருந்தும் ஒதுங்கியிருந்தார். இவரது மன அழுத்தத்தின் தாக்கம் பல ஆண்டுகள் நீடித்தது. 

1901க்கு முன்னர் பிக்காசோவின் தொழில் சிறப்பான நிலையில் இருந்தது. ஆனால், அவர் தனது ஓவியங்களுக்கான விடயங்களாக ஏழைகளையும், விலக்கிவைக்கப்பட்டவர்களையும் பயன்படுத்தியதுடன், நீலச் சாயைகள் மூலம் துயரங்களை வெளிப்படுத்தத் தொடங்கியபோது, பொதுமக்களும், திறனாய்வாளர்களும் இவரது ஓவியங்களிலிருந்து விலகிச் சென்றனர். மக்கள் இவ்வாறான ஓவியங்களைத் தமது வீட்டுச் சுவர்களில் தொங்கவிட விரும்பவில்லை. பிக்காசோ தொடர்ந்தும் இவ்வகை ஓவியங்களையே வரைந்தார். இதனால் அவரது பொருளாதார நிலையும் மோசமானது. 

1904ம் ஆண்டுக்குப் பின்னரே நிலைமை மாறியது. இதன் பின்னர் பிக்காசோவின் இளஞ்சிவப்புக்காலம் தொடங்கியது.

## மேற்கோள்கள்

பகுப்பு:பாப்லோ பிக்காசோ
பகுப்பு:ஓவியப்பாணிகள்
அடுத்த பதினொன்று

**அடுத்த பதினொன்று** (சுருக்கமாக **N-11**) 21ஆவது நூற்றாண்டில் பிரிக் நாடுகளுடன் உலகின் பெரிய பொருளாதாரங்களுடன் இணையக்கூடிய மிக உயர்ந்த வாய்ப்புள்ள நாடுகளாக கோல்ட்மேன் சாக்ஸ் முதலீட்டு வங்கியியல் மற்றும் பொருளியலாளர் ஜிம் ஓநீல் அடையாளம் கண்ட பதினொரு நாடுகளாகும். இவையாவன: வங்காளதேசம், எகிப்து, இந்தோனேசியா, ஈரான், மெக்சிக்கோ, நைஜீரியா, பாக்கித்தான்,  பிலிப்பீன்சு, துருக்கி, தென் கொரியா மற்றும் வியட்நாம். திசம்பர் 12, 2005 அன்று முதலீடு வாய்ப்பு மற்றும் வருங்கால வளர்ச்சியைக் கருத்தில் கொண்டு இந்த நாடுகளை, வங்கி அடையாளம் கண்டது. 2011க்குப் பின்னர் இந்தப் பதினொரு நாடுகளில் மிகவும் முதன்மையான நாடுகளான  மெக்சிக்கோ, இந்தோனேசியா, தென் கொரியா மற்றும் துருக்கியின் உற்பத்தி அடுத்தப் பதினொன்றின் மொத்த தேசிய உற்பத்தியில் 73 விழுக்காடாக  இருந்தது.

பருப்பொருளியல் நிலைத்தன்மை, அரசியல் முதிர்ச்சி, முதலீடு, வணிகக் கொள்கைகளில் பொருளியல் திறந்த தன்மை, கல்வியின் தரம் ஆகிய  அளவைகளைக் கொண்டு  கோல்ட்மேன் சாக்ஸ் இந்த நாடுகளை அடையாளம் கண்டது. 2003இல் இதே வங்கி பிரேசில், உருசியா, இந்தியா, மற்றும் சீனாவை  வளர்ந்து வரும் நான்கு "பிரிக்" நாடுகளாக வெளியிட்டது; இதன் தொடர்ச்சியாகவே N-11 ஆய்வுத்தாளை வெளியிட்டது.

## மேற்சான்றுகள்

## மேலும் அறிய
* "The N-11: More Than an Acronym" – Goldman Sachs study of N-11 nations, Global Economics Paper No: 153, March 28, 2007.

பகுப்பு:உலகப் பொருளாதார முறைமை
பகுப்பு:பொருளியல் வரலாறு
உஜ்ஜைனி காலபைரவர் கோயில்

**உஜ்ஜைனி காலபைரவர் கோயில்**, இந்திய மாநிலமான மத்தியப் பிரதேசத்தின் உஜ்ஜைன் நகரத்தின் அமைந்துள்ளது. இந்த ஊரின் காவல் தெய்வமாக கால பைரவர் போற்றப்படுகிறார். நாள்தோறும் நூற்றுக்கணக்கான பக்தர்கள் வந்துசெல்கின்றனர்.

## வரலாறு
முந்தைய காலத்தில் இருந்த கோயிலின் சிதைந்த பகுதியிலேயே தற்காலத்துக் கோயில் கட்டப்பட்டிருக்கிறது. இங்கு சிவன், பார்வதி, விஷ்ணு, விநாயகர் போன்ற கடவுளர்களின் படங்களும் உள்ளன. இவை பரமர வம்சத்தினரின் ஆட்சிக்காலத்தைச் சேர்ந்தவை.


File:Kal Bhairav Ujjain - entrance.jpg | கோயிலின் நுழைவாயில்
File:Kal Bhairav Ujjain - Deepmalika.jpg |விளக்கு கோபுரம்


## சான்றுகள்

பகுப்பு:மத்தியப் பிரதேசக் கோயில்கள்
பகுப்பு:மத்தியப் பிரதேசத்திலுள்ள சிவன் கோயில்கள்
பகுப்பு:உஜ்ஜைன் மாவட்டம்
ரமி சாப்ரா

**ரமி சாப்ரா** (Rami chhabra பிறப்பு --1938) என்பவர் பெண்ணியவாதி,  இதழாளர் செயற்பாட்டாளர் ஆவார். 1950 களின் பிற்பகுதியில்   இதழிகைத் துறையில் நுழைந்த  இவர் தொடர்ந்து  எழுத்துப் பணியில் ஈடுபட்டு வருகிறார். டைம்சு  ஆப் இந்தியா, இந்தியன் எக்சுபிரசு,  இந்துச்தான் டைம்சு போன்ற நாளிதழ்களில் பத்தி எழுத்தாளராகக்  கட்டுரைகள் எழுதி வந்தார்.  வியத்நாம் போர்க் காலத்தில் சைகோனுக்கும் சீனாவுக்கும் சென்று வந்தவர்.

## பிறப்பும் படிப்பும்

இப்போதைய பாக்கித்தானில் உள்ள டேரா இசுமாயில் கான் என்னும் ஊரில் பிறந்த ரமி சாப்ரா தில்லிப் பல்கலைக் கழகத்தில் ஆங்கில இலக்கியத்தில் இளங்கலைப் பட்டம் பெற்று பின்னர் சட்டம், குமுகவியல் ஆகியவற்றையும் பயின்றார்.

## பெண்ணியவாதி

பெண்களுக்கான பாதுகாப்பு, குடும்பக் கட்டுப்பாடு,  வரதட்சினைச் சாவு, பெண்களுக்குச் சொத்துரிமை,  பெண்கள் திருமண வயது வரம்பு உயர்த்தல், பெண்களுக்கு எதிரான வன்செயல்கள்  ஆகியன பற்றி 1977 ஆம் ஆண்டில்  இந்தியன் எக்சுபிரசு தாளில்  'பெமினிஸ்ட் வியூபாய்ன்ட்' என்னும் பகுதியில்  வாரம் தோறும் ரமி சாப்ரா  எழுதி வந்தார்.
குக்கிராமங்களுக்குச் சென்று பெண்கள் எதிர்கொள்ளும் பிரச்சினைகளையும் அவல நிலைமைகளையும் நேரிடையாகப் பார்த்துப் புரிந்துகொண்டார். அடிக்கடி உண்டாகும் மகப்பேற்றின் கேடுகள்  பற்றியும் பாதுகாப்பான தாய்மைப் பற்றியும்  பெண்களிடையே பரப்புரை செய்தார். எச் ஐ வி   எயிட்சு   போன்ற நோய்களுக்கான எதிர்ப்பு அணியை உருவாக்கினார். தூர்தர்சன் தொடங்கப்பட்ட காலகட்டத்தில் நிகழ்ச்சி தொகுப்பாளராக இருந்து பணியாற்றினார். ஆல் இந்தியா வானொலியிலும் வினா விடை நிகழ்ச்சி நடத்தினார்.

## பதவிகள்

1978 இல் குடும்பக் கட்டுப்பாடு அறக்கட்டளை பொறுப்பை ஏற்றுக் கொண்டார். 1986 இல் அப்போதைய தலைமை அமைச்சர் இராசீவ் காந்தி சுகாதாரம் மற்றும் குடும்பத் துறைக்கு கூடுதல் செயலாளராக ரமி சாப்ராவை அமர்த்தினார். ரமி சாப்ரா தேசிய மக்கள் தொகை குழுவில் உறுப்பினராக இருந்தார்.

## எழுதிய நூல்

Breaking Ground—Journey into the Media..And Out

## உசாத்துணை
* http://www.thehindu.com/books/books-authors/an-involved-bystander/article4644617.ece
* http://prostitution.procon.org/view.source.php?sourceID=003476 
* http://www.nbtindia.gov.in/writereaddata/attachment/friday-april-26-20135-25-49-pmrami-a-very-special-correspondent-business-line.PDF

பகுப்பு:பெண்ணியவாதிகள்
பகுப்பு:வாழும் மக்கள்
முஹம்மத்: மெஸென்ஜர் ஆஃப் காட் (திரைப்படம்)

**முஹம்மத்: மெஸென்ஜர் ஆஃப் காட்**,  (Muhammad: The Messenger of God (film), 2015ஆம் ஆண்டில் வெளியான பாரசீக மொழி திரைப்படத்தை மஜித் மஜிதி இயக்கியுள்ளார். இப்படத்தின் இசை அமைப்பாளர் ஏ. ஆர். ரகுமான் ஆவார். படத்தின் ஒளிப்பதிவாளர் விட்டொரியா ஸ்டொரரொ ஆவார். இத்திரைப்படம் 171  நிமிடங்கள் ஓடக்கூடியது.

இரான்  நாட்டின் சார்பாக சிறந்த வெளிநாட்டுத் திரைப்படத்துக்கான ஆஸ்கர் விருதுக்குப் பரிந்துரைக்கப்பட்டுள்ளது.

## படத்தில் நடித்தவர்கள்
#மஹ்டி பக்டெல்
#அலிரேஷா ஷொஜா நௌரி
#மொசென் தானாபண்டே
#தரியுஷ் பர்ஹாங்
#மொகம்மத் அஷ்காரி
#சையத் சடெக் ஹடெபி
#சரெஹ் பயட்
#மினா சடாடி

## சச்சரவு

நபிகளை அவமதித்துள்ளதாக, இந்தப் படத்தை இசுலாமிய அமைப்பு எதிர்த்திருந்தது.

## மேற்கோள்கள்

## வெளி இணைப்புகள்
* திரைப்படத்தின் இணையதளம் 
*
*''Muhammad:The Messenger of God (Montreal Film Festival)'' 

பகுப்பு:2015 ஆங்கிலத் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
கேரத் பேல்

**கேரத் ஃபிராங்க் பேல்**  (, பிறப்பு: ஜூலை 16, 1989, கார்டிஃப்) வேல்ஸ் நாட்டில் பிறந்த இவர் ஒரு தொழில்முறைக் கால்பந்தாட்ட வீரர். இவர் தற்போது லா லீகாவின் ரியல் மாட்ரிட் அணி மற்றும் வேல்ஸ் நாட்டு கால்பந்தாட்ட அணிகளுக்காக விளையாடி வருகின்றார்.

இடதுபுற பின்கள ஆட்டக்காரராக முதலில் விளையாடத்தொடங்கிய இவர் தற்பொழுது முன்கள ஆட்டக்காரராக விளையாடிவருகிறார்.

ரியல் மாட்ரிட் அணி 2013-2014ல் கோபா டெல் ரே மற்றும் யூவேஃபா சாம்பியன்ஸ் லீக் கிண்ணங்களை வெல்ல உறுதுணையாக இருந்தார்.

### சான்றுகள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:வேல்சின் காற்பந்தாட்ட வீரர்கள்
வயதான கிட்டார் கலைஞர்

**வயதான கிட்டார் கலைஞர்** (The Old Guitarist) என்பது, 1903ன் பிற்பகுதிக்கும், 1904ன் முற்பகுதிக்கும் இடைப்பட்ட காலத்தில் புகழ்பெற்ற ஓவியரான பாப்லோ பிக்காசோவினால் வரையப்பட்ட ஓவியம் ஆகும். இவ்வோவியம், எசுப்பெயினில் உள்ள பார்சிலோனாவின் தெருவில், வயதான, கண்பார்வையற்ற, களைத்த தோற்றம் கொண்ட, கந்தல் ஆடையணிந்த ஒரு மனிதன் தனது கிட்டாரை நோக்கி வளைந்தபடி  அதை வாசிக்கும் காட்சியைக் காட்டுகிறது. இது தற்போது, சிக்காகோ கலை நிறுவனத்தில் காட்சிக்கு வைக்கப்பட்டுள்ளது.

இந்த ஓவியம் வரையப்பட்ட காலத்தில் நவீனவியம், உணர்வுப்பதிவுவாதம், பின்-உணர்வுப்பதிவுவாதம், குறியீட்டியம் போன்ற பாணிகள் கலந்து வெளிப்பாட்டுவாதம் என்னும் புதிய இயக்கம் உருவாகியிருந்தது. இப்பாணி பிக்காசோவின் பாணியிலும் தாக்கத்தை ஏற்படுத்தியிருந்தது. அத்துடன், அக்காலத்தில் பிக்காசோவின் மோசமான வாழ்க்கைத்தரமும், அவரது நண்பனின் தற்கொலையும் அவரது ஓவியங்களில் தாக்கத்தை ஏற்படுத்தியிருந்தன. இக்காலம் பிக்காசோவின் நீலக்காலம் எனப்படுகின்றது.

## பகுப்பாய்வு
பார்ப்பவர்களிடம் வேண்டிய உணர்வுகளை உருவாக்குவதற்காக *வயதான கிட்டார் கலைஞர்* ஓவியத்தின் கூறுகள் கவனமாகத் தெரிவுசெய்யப்பட்டுள்ளன. எடுத்துக்காட்டாகத் தனிநிறப் பயன்பாடு தட்டையான, இரு பரிமாண வடிவங்களை உருவாக்கி கிட்டார் கலைஞரை நேரம், இடம் ஆகியவற்றிலிருந்து பிரித்து வைத்துள்ளது. ஒட்டுமொத்தமாக, நீலச் சாயைகள் துயரத்தின் பொதுவான உணர்வை உருவாக்குவதுடன், துன்பியல் தன்மையை மேலும் அழுத்தமாகக் காட்டுகின்றன.

## மேற்கோள்கள்

பகுப்பு:ஓவியங்கள்
பகுப்பு:பாப்லோ பிக்காசோ
தோல் ஒட்டல்

**தோல் ஒட்டல்** (Skin grafting) என்பது தீவிபத்தாலோ அல்லது சாலை விபத்து போன்றவற்றாலோ மனித உடலில் தோல் சிதைவதால் வேறு தோலை ஒட்டுதல் ஆகும். இதில் பெரும்பாலும் இரண்டு முறைகள் உள்ளன. ஒன்று இறந்த மனித உடலில் இருந்து பெற்று அந்தத் தோலை பதப்படுத்தி வைத்து அதை பாதிக்கப்பட்டவருக்கு பொருத்துதல் இன்னொன்று சம்பந்தப்பட்ட நபரின் உடலில் வேறு இடத்தில் இருந்து எடுக்கப்பட்ட தோலைப் பொருத்துதல் ஆகும்.

## தோல் கொடை
தோல் கொடை என்பது இறப்புக்குப் பின் கண் கொடை, உடல் கொடை போன்று தோல் கொடை செய்வது ஆகும். இறந்த ஆறு மணிநேரத்துக்குள் உடலில் இருந்து தோலை எடுக்கவேண்டும். இந்தத் தோலை ஐந்து டிகிரி வெப்பநிலையில் கிளைசரோல் என்ற திரவத்தில் பாதுகாப்பர். இந்தத் தோலை ஐந்து ஆண்டுகள் வரை பயன்படுத்தலாம். இந்தியாவின் பெருநகரங்களில் தோல் வங்கிகள் உள்ளன. இந்தியாவின் முதல் தோல்வங்கி மும்பை வாடியா மருத்துவமனையில் துவக்கப்பட்டது.  தமிழ்நாட்டில் சென்னையிலும், கோவையில் கங்கா மருத்துவமனையில் தோல் வங்கிகள் உள்ளன. தோல் தானம் பெற ரத்தப் பொருத்தம் அவசியம் இல்லை. கண்தானம், உடல்தானம் போன்று தோல் தானம் பரவலாகவில்லை, இதனால் தோலுக்கு தட்டுப்பாடு உள்ளது. இதனால் உயிருடன் இருப்பவர்களும் தீயால் பாதிக்கப்படும் தங்கள் குடும்பத்தினருக்கு தோலை கொடையாக அளிக்கின்றனர். கொடையாளியின் தொடைபகுதியிலும், பின் பகுதியிலும் தோல் எடுக்கப்படும்.

## தோல் பொருத்தல்
தோல் சிதைந்த நிலையில் திறந்த காயங்களை அப்படியே வைப்பது ஆபத்தானது. இந்த காயங்கள் வழியாக கிருமிகள் நுழைய வாய்ப்பு உள்ளது. எனவே தோல் தானத்தின் மூலம் பெறப்பட்டத் தோல்  தீக்காயமுற்று தீயால் தோல் பதிக்கப்பட்ட இடத்தின் மேல் பொருத்தப்படுகிறது. இவ்வாறு பொருத்தப்பட்ட தோல் பத்து பணிரெண்டு நாட்களில் கழன்று வந்துவிடும். அதற்குள் நோயாளியின் உடல் சற்று தேறிவிடும். பிறகு நோயாளியில் உடலின் வேறுபகுதியில் இருந்து தோல் எடுத்து மீண்டும் பொருத்தப்படும்.

## மேற்கோள்கள்

பகுப்பு:மருத்துவக் கொடைகள்
பகுப்பு:தோல்
பகுப்பு:தோல் மருத்துவம்
இட்ரியம் நைட்ரைடு

**இட்ரியம் நைட்ரைடு** *(Yttrium nitride)* என்பது YN என்ற மூலக்கூற்று வாய்ப்பாடு கொண்ட இட்ரியம் தனிமத்தின் சேர்மமாகும்.

தைட்டானியம் நைட்ரைடு மற்றும் சிர்க்கோனியம் நைட்ரைடு போலவே இட்ரியம் நைட்ரைடும் ஒரு கடினமான பீங்கான் வகைப் பொருளாகும்.

இசுக்காண்டியம், இலந்தனம் மற்றும் இட்ரியத்தின் நைட்ரைடுகள் குறைகடத்தும் பண்புகளை வெளிப்படுத்துகின்றன. இட்ரியம் நைட்ரைடின் அணிக்கோவை அமைப்பு காலியம் நைட்ரைடின் அமைப்பில் இருந்து 8% அளவிற்கே மாறுபடுகிறது. GaN படிக வளர்ச்சியின் போது தளப்பொருள் மற்றும் GaN அடுக்குகளுக்கு இடையில் இட்ரியம் நைட்ரேட்டால் ஒரு தாங்கல் அடுக்காக மாற வாய்ப்பு ஏற்படுகிறது.

## மேற்கோள்கள்
*
*
* 
*

பகுப்பு:நைட்ரைடுகள்
பகுப்பு:இட்ரியம் சேர்மங்கள்
பகுப்பு:பாறை உப்பு படிகக் கட்டமைப்பு
நர்வார் காசுப் பதிப்பு

நர்வார் மன்னராட்சியின் பல்வேறு நாகா மன்னர்களும்  5 முதல் 15 மிமீ அளவிலான வெங்கலத்தாலான **காக்கினி** நாணயங்களை வெளியிட்டு வந்தனர்.  ¼, ½ மற்றும் 1 காக்கினி மதிப்பில் நாணயங்களை பதிப்பித்தனர். இடதுபுறம் நோக்கிய நந்தி,  சக்கரம்,  மயில், திரிசூலம் போன்றவை இடம் பெற்றிருந்தன. கி.பி 200-340 காலகட்டத்தில் நர்வார் மன்னராட்சி தற்போதைய மத்தியப் பிரதேசத்தின் பத்மாவதி, காந்திபுரி, உத்தரப் பிரதேசத்தின் மதுரா, விதிசா பகுதிகளை அடக்கி இருந்தது.  இந்தக் காலத்தில் இந்தியாவிற்கும் உரோமைக்கும் இடையே சுவைப்பொருட்கள், துணிகள், தங்கம் ஆகியவற்றில் வணிகம் தழைத்தோங்கியிருந்தது.  இந்த நாணயங்களில் பிராமி எழுத்துகளில் முந்தைய பிராகிருதமொழியில்  எழுதப்பட்டிருந்தன.
## மேற்சான்றுகள்

பகுப்பு:இந்திய நாணயங்கள்
பகுப்பு:இந்திய வரலாற்றில் நாணயங்கள்
பகுப்பு:உத்தரப் பிரதேசம்
பகுப்பு:உத்தரப் பிரதேசத்தின் வரலாறு
இட்ரியம்(III) ஆக்சைடு

**இட்ரியம் ஆக்சைடு** *(Yttrium  oxide)* என்பது Y2O3 என்ற மூலக்கூற்று வாய்ப்பாடு கொண்ட இட்ரியம் தனிமத்தின் சேர்மமாகும். காற்றில் நிலைப்புத் தன்மையுடன்  வெண்மை நிறத்துடன் காணப்படும் இச்சேர்மம் இட்ரியா என்றும் அழைக்கப்படுகிறது. பொருள் அறிவியல் சேர்மங்கள் மற்றும் கனிமச் சேர்மங்கள் ஆகிய இரண்டு வகைச் சேர்மங்களுக்கும் பொதுவானதொரு  தொடக்கப் பொருளாக இட்ரியம் ஆக்சைடு விளங்குகிறது.

## பயன்கள்
### பொருள் அறிவியல்

இட்ரியம் ஆக்சைடு ஒரு மிகமுக்கியமான இட்ரியம் சேர்மமாகும். மற்றும் இது இட்ரியம் ஆர்த்தோ வனேடேட்டு  தயாரிப்பில்  பரவலாகப் பயன்படுத்தப்படுகிறது. இரிடியம் ஆக்சைடு பாசுபர்கள், தொலைக்காட்சி படக்குழாய்களில் சிவப்பு வண்ணத்தை வழங்குகிறது. இட்ரியம் இரும்பு கார்னெட்டுகள் , நுண்ணலை வடிப்பிகள் ஆகியனவற்றைத் தயாரிப்பதில் இட்ரியம் ஆக்சைடு பயன்படுத்தப்படுகிறது.
உயர் வெப்பநிலை மீக்கடத்திகளானYBa2Cu3O7 தயாரிப்பில் Y2O3 பயன்படுத்தப்படுகிறது. 1-2-3"  என அறியப்படும் இக்குறியீடு இதிலுள்ள பகுதிப் பொருட்களின் விகிதத்தைக் குறிப்பிடுகிறது.
: 2 Y2O3 + 8 BaO + 12 CuO + O2 → 4 YBa2Cu3O7
இத்தொகுப்பு வினை 800 <sup>0</sup> செ வெப்பநிலையில் நிகழ்கிறது.

இட்ரியம் ஆக்சைடின் வெப்பக் கடத்துத்திறன் 27 வாட்டுகள்/மீட்டர்•கெல்வின்) ஆகும்.

### கனிமத் தொகுப்பு வினை
கனிமச் சேர்மங்கள் தயாரிப்பில் இட்ரியம் ஆக்சைடு ஒரு முக்கியமான தொடக்கப் பொருளாக விளங்குகிறது. கரிம உலோக வேதியியலில், இட்ரியம் ஆக்சைடுஅடர் கந்தக அமிலம் மற்றும் அமோனியம் குளோரைடு ஆகியவற்றுடன் சேர்ந்து வினைபுரிந்து YCl3 சேர்மமாக மாறுகிறது.

### சீரொளி அல்லது லேசர்கள்
தொலை நோக்கு திண்மநிலை சீரொளிப் பொருளாக Y2O3 கருதப்படுகிறது. குறிப்பாக இட்டெர்பியத்துடன் இணைந்த சீரொளிகள் ஒரு மாசாக தொடர் செயல்பாடு மற்றும் துடிப்புச் செயல்பாடு ஆகிய இரண்டு வகைகளிலும் திறனுள்ள செயல்பாட்டை அனுமதிக்கின்றன.
அதிக ச் செறிவு கிளர்ச்சி நிலை (1% ஒழுங்கு) மற்றும்  குறைவுக் குளிர்ச்சி நிலை இரண்டிலும் சீரொளி அதிர்வெண் தணிப்பது மற்றும் கட்டுப்படுத்த இயலாத அகண்ட அலைவரிசை உமிழ்வு ஆகியன நடைபெறுகின்றன.

## மேற்கோள்கள்

## வெளி இணைப்புகள்
*Yttrium oxide information at Webelements.

பகுப்பு:இட்ரியம் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
ஐஎன்எஸ் கொச்சி

**ஐஎன்எஸ் கொச்சி**  (INS Kochi (D64)) என்பது முற்றிலும் இந்தியாவில் கட்டப்பட்ட போர்க் கப்பல் ஆகும். இக் கப்பல் 30 செப்டம்பர் 2015 அன்று இந்தியக் கடற்படையில் அதிகாரப்பூர்வமாக இணைக்கப்பட்டது. மும்பை கடற்படைத்தளத்தில் 30 செப்டம்பர் 2015 அன்று நடைபெற்ற விழாவில் இந்திய அரசின் பாதுகாப்புத் துறை அமைச்சர் மனோகர் பரிக்கர், ஐஎன்எஸ் கொச்சி போர்க்கப்பலை நாட்டிற்கு அர்ப்பணித்தார். உள்நாட்டுத் தயாரிப்பில் உருவான இரண்டாவது மிகப்பெரிய போர்க்கப்பல் ஐஎன்எஸ் கொச்சியில் விண்ணில் பாய்ந்து சென்று தாக்கும் ஏவுகணைகள் பொருத்தப்பட்டுள்ளன. மேலும் நீர்மூழ்கிக் கப்பல்களை தாக்கி அழிக்கக்கூடிய ஏவுகணைகளையும் கொண்டது.

163 மீட்டர் நீளமும், 17.4 மீட்டர் அகலமும், 7500 டன் எடையும் கொண்ட  ஐஎன்எஸ் கொச்சி போர்க் கப்பல், போர் விமானங்களை தாங்கிச் சென்று எதிரிகளின் இலக்கை தாக்கும் ஆற்றல் கொண்டதாகும். இது 4000 கோடி ரூபாய் செலவில் கட்டப்பட்டது. இந்தப் போர்க்கப்பலில் 40 கடற்படை அதிகாரிகளும், 350 வீரர்களும் பணியாற்றுகின்றனர்.
## இதனையும் காண்க
*ஐஎன்எஸ் விக்ரமாதித்யா
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் சக்ரா 2
*ஐஎன்எஸ் சரயு (பி57)
*ஐஎன்எஸ் சென்னை
*ஐஎன்எஸ் ரன்வீர் (டி54)
*ஐஎன்எஸ் ராணா (டி52)
*ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
*எச். எம். எஸ் பஞ்சாபி
*ராஜபுதன வகுப்பு அழிகலன்

## மேற்கோள்கள்


## வெளி இணைப்புகள்
* Kolkata class Kolkata class destroyer @ Bharat-Rakshak.com 
* Type 15A Kolkatta Class destroyer @ Indian-Military.org 

பகுப்பு:இந்திய போர்க் கப்பல்கள்
பகுப்பு:இந்தியக் கடற்படை